Ifiva ye-Zika

Ifiva ye-Zika  (lephindze yatiwe  ngeligciwane i-Zika ) sifo lesibangelwa ligciwane le-Zika.Esikhatsini lesinyenti akubi netimphawu, kodvwa uma ngabe tiba khona tiba tincane kantsi tingabukeka njengefiva ye-dengue. Timphawu tingafaka ekhatsi ifiva, emehlo labovu, tinhlungu temacakala, inhloko lebuhlungu, kanye nekucubuka lokubitwa nge-maculopapular.Timphawu tivamise kuba khona emalanga langandluli kulasikhombisa. Atikabangeli noma kuphi kushona lokubikiwe ngalesikhatsi sekucala kubonakala kwalesifo. Lesifo sihambisana  timphawu tetifo letihlukene te-Guillain–Barré (GBS).

Ifiva ye-Zika ivamise kubhebhetseka ngemuva kwekulunywa timbuzulwane teluhlobo lwe-Aedes. Singabuye sendluliswe ngekwemacansi sisuka endvodzeni sindluliselwa kumlingani wakhe laya naye emacansini kantsi singabuye sindluliswengekufakelwa ingati yalomunye. Bomake labanetifo ngalesikhatsi bakhulelwe bangahle batidlulisele kubantfwana bese loko kuholela ekuphunyelweni sisu kanye nekungakhuli kwemcondvo ngalokuphelele. Kuhlolwa nekubonwa kwalesifo kwentiwa ngekuhlolwa kwengati, umchamo, noma ematse kute kubonakale ligciwane le-Zika  RNA uma ngabe lomuntfu agula.

Kuvikela lesifo kubita kutsi kwehliswe lizinga lekulunywa timbuzulwane etindzaweni letinalesifo kanye nekusebentisa kahle lijazi lemkhwenyane. Imitamo yekuvikela kulunywa ifaka ekhatsi kusetjentiswa kwemitsi lebulala timbuzulwane legcotjiswako, kugcoka timphahla letivala umtimba wonkhe, kusebentisa emanetha ekuvimbela timbuzulwane, nekungabi nemanti ladamile labangela kutsi timbuzulwane titalane tandze.  Awukho umutsi losebenta kahle. Tisebenti tetemphilo tincoma kwekutsi bomake labasetindzaweni letinaleligciwane 2015-16 Kubhebhetseka kwe-Zika kwenta bantfu baphunyelwe tisu kantsi labo labakhulele akukafaneleli kutsi bahambele kuleto tindzawo.  Ngalesikhatsi kungekho kwekulilapha ngco leligciwane, i-paracetamol (i-acetaminophen) kungasita kulwa naletimphawu.   Kulaliswa esibhedlela kuyintfo lebalulekile.

Lamagciwane labangela lesifo sacala kubonakala nga 1947. Lokubhebhetseka kwaso ebantfwini kwekucala lokwabhalwa phansi kwenteka nga 2007 e-Federated States yase Micronesia. , lesifo besesisetigodzini letingemashumi lamabili taseMelika. Sivamise kuphatsa bantfu base Afrika, Asia, nase Pacific. Ngenca yekubhebhetseka lokwacala eBrazil nga 2015, iNhlangano Yetemphilo Mhlabawonkhe isimemetele njengesimo lesiphutfumako Setemphilo lesitsintsa Umhlabawonkhe ngaFebruwari 2016.

Emareferensi